RS แจกวอร์แรนต์ ผถห.เดิมตามสัดส่วน 5:1 ราคาใช้สิทธิ 12.50 บ./หุ้น
RS แจกวอร์แรนต์ ผถห.เดิมตามสัดส่วน 5:1 ราคาใช้สิทธิ 12.50 บ./หุ้น
23 ก.พ. 2560

บริษัท อาร์เอส จำกัด (มหาชน) หรือ RS เปิดเผยว่า ที่ประชุมคณะกรรมการบริษัทมีมติให้เสนอที่ประชุมผู้ถือหุ้นเพื่อพิจารณาอนุมัติการออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯ รุ่นที่ 3 (RS-W3) จำนวนไม่เกิน 193,332,870 หน่วย ให้แก่ผู้ถือหุ้นเดิมตามสัดส่วนการถือหุ้น ในอัตราส่วน 5 หุ้นสามัญเดิม ต่อใบสำคัญแสดงสิทธิ 1 หน่วย โดยไม่คิดมูลค่า
ใบสำคัญแสดงสิทธิ 1 หน่วย สามารถใช้สิทธิซื้อหุ้นสามัญได้ 1 หุ้น ในราคาหุ้นละ 12.50 บาท สามารถใช้สิทธิทุกวันทำการสุดท้ายของเดือนเมษายน และตุลาคม ตลอดอายุของใบสำคัญแสดงสิทธิ โดยวันใช้สิทธิครั้งแรกตรงกับวันที่ 31 ตุลาคม 2560 วันครบกำหนดการใช้สิทธิครั้งสุดท้าย จะตรงกับวันที่ใบสำคัญแสดงสิทธิมีอายุครบ 3 ปี นับแต่วันที่ออกใบสำคัญแสดงสิทธิ
พร้อมทั้ง มีมติให้เสนอที่ประชุมผู้ถือหุ้นเพื่อพิจารณาอนุมัติการเพิ่มทุนจดทะเบียนของบริษัทฯ จากทุนจดทะเบียนเดิม 1,009,937,646 บาท เป็นทุนจดทะเบียนใหม่ 1,203,270,516 บาท โดยออกหุ้นสามัญใหม่ จำนวน 193,332,870 หุ้น มูลค่าที่ตราไว้หุ้นละ 1 บาท รวม 193,332,870 บาท เพื่อรองรับการใช้สิทธิของใบสำคัญแสดงสิทธิที่จะซื้อหุ้นสามัญของบริษัทฯ รุ่นที่ 3 (RS-W3) จำนวน 193,332,870 หุ้น
 